Rīcinaugs
Parastais rīcinaugs (Ricinus communis) ir vienīgā suga rīcinaugu ģintī (Ricinus), kas savukārt ietilpst eiforbiju dzimtā. Tā dabiskais izplatības areāls ir Vidusjūras baseina dienvidaustrumi, Austrumāfrika un Indija. No rīcinauga sēklām gatavo rīcineļļu, tāpēc to plaši kultivē. Visvairāk rīcinauga sēklas tiek ievāktas Indijā (83% no visas pasaules ražas).